என்பது வள்ளுவர் வாக்கு. நூலறிவு மிக்கவர்கள் உவகை (மகிழ்ச்சி) கொள்ளுமாறு ஒன்று கூடுதலும் மீண்டும் எப்போது காண்போம் எனும் ஏக்கத்தோடு பரிவு கொள்ளுமாறு பிரிதலுமே புலவர்களுக்குரிய தொழில் என்று அவர் கூறுவது உண்மைதான். எந்தெந்த ஊர்களிலோ, எந்தெந்த வீடுகளிலோ பிறந்த நாம் இன்றைக்கு இங்கே நெய்தல் நிலத்தில் ஒன்றுகூடி இருந்தோம். நம் இலக்கியங்களில் நெய்தல் நிலத்திற்குரிய ஒழுக்கமே இதுபோல இரங்கி, ஏங்கி இருத்தல்தான் நமக்குக் கிடைத்த இந்த அனுபவம் அனைவருக்கும் கிடைக்குமா என்று தெரியவில்லை. ஆனாலும் நாம் தெரிவிப்போம். கற்றதை மற்றவருக்குக் கூறுதலும், "யாம் பெற்ற இன்பம் பெறுக இவ்வையகம்' என அள்ளி வழங்குவதும்தான் மானுடர் இயல்பு, நாமும் இதனை எங்கும் சொல்லுவோம்'' என நெகிழ்வோடு கூறினார்.